b'\n_START_ARTICLE_\nAperitif\n_START_PARAGRAPH_\nEn aperitif er en drik som nydes f\xc3\xb8r et m\xc3\xa5ltid. Ofte til kiks, oliven eller lignende. Begrebet bruges om en drik, som fortrinsvis nydes p\xc3\xa5 denne m\xc3\xa5de, og om en gruppe hedvine, som er lavet af uf\xc3\xa6rdig vin tilsat br\xc3\xa6ndevin og aromatiske stoffer._NEWLINE_Navnet kommer fra latin aperire, som betyder "at \xc3\xa5bne". Drinken \xc3\xa5bner m\xc3\xa5ltidet.\n_START_SECTION_\nHistorie\n_START_PARAGRAPH_\nOprindelsen til aperitiffer er ikke kendt, men indtag af en alkoholisk drik f\xc3\xb8r et m\xc3\xa5ltid g\xc3\xa5r tilbage til oldtidens Egypten._NEWLINE_Den f\xc3\xb8rste drik, der blev solgt som aperitif, var vermouth, en hedvin som blev opfundet af Antonio Benedetto Carpano i Torino i \xc3\xa5r 1786. I l\xc3\xb8bet af 1900-tallet spredte skikken sig over hele Vesteuropa, og den blev ogs\xc3\xa5 almindelig i USA._NEWLINE_I Spanien og nogen lande i Latinamerika er aperitiffer almindelige til tapas. Is\xc3\xa6r fino sherry drikkes til det lille m\xc3\xa5ltid.\n_START_SECTION_\nTyper\n_START_PARAGRAPH_\nDe mest normale aperitiffer er hedvine; de varierer fra et sted til sted. Andre drikke kan ogs\xc3\xa5 \xc3\xa5bne m\xc3\xa5ltidet som br\xc3\xa6ndevinen ouzo i Gr\xc3\xa6kenland. G&T i UK og pastis i Frankrig.'